ලෝක තරුණ සමුළුව ආසියාතික රටක පවත්වන පළමු අවස්ථාව මෙය බවත් එය ශ්‍රී ලංකේය තරුණ පරපුර ලැබූ විශාල ජයග්‍රහණයක් බවත් යෞවන හා නිපුණතා සංවර්ධන ඇමැති ඩලස් අලහප්පෙරුම මහතා පවසයි.ප්‍රජාතන්ත්‍රවාදය හා ජාතීන් අතර සාමය තහවුරු කර ගැනීමේ දී මහින්ද රාජපක්ෂ මහතා ප්‍රමුඛ රජය ගෙන ගිය සාධනීය මෙහෙවර ලෝක තරුණ සමුළුව ශ්‍රී ලංකාවේ පැවැත්වීමට බලපෑ බව එක්සත් ජාතීන්ගේ සංවිධානයේ සමාජ ප්‍රතිපත්ති හා සංවර්ධන අංශයේ අධ්‍යක්ෂ ඩැනියෙලා බාන්ස් මහත්මිය අවධාරණය කරයි.යොවුන් පාර්ලිමේන්තුව ගොඩනැඟීමෙන් තරුණ ප්‍රජාව සවිබල ගැන්විම ඉතාම ප්‍රසංශනීය බව ද බාන්ස් මහත්මිය පැවසුවාය.පශ්චාත් යුද සමයයේ ශ්‍රී ලංකාව ලබා ඇති ප්‍රගතිය පිළිබඳ ලෝකයේ සෙසු රටවලට ද ආදර්ශයක් බව පැවසු බාන්ස් මහත්මිය ලෝක තරුණ සමුළුවේදී එම අත්දැකීම් බෙදා ගත හැකි බවද කීවාය.ඇය මේ අදහස් පළ කළේ එක්ස් ජාතීන්ගේ සංවිධානයේ මහා මණ්ඩල රැස්වීමෙන් අනතුරුව යෞවන කටයුතු හා නිපුණතා සංවර්ධන ඇමැති ඩලස් අලහප්පෙරුම මහතා හමු වු අවස්ථාවේ දීය..